text: Lille by får stort projekt
  25 januar 2014 kl. 09.45
  Den lille by Stenderup i Hedensted kommune bliver den mest energirigtige by i Danmark. EU har skudt millioner i, at byen skal være grøn. Meget grøn.
  I dag indledes projektet ved, at 20 familier får deres el-bil udleveret.
  Familierne har de seneste måneder fået installeret solceller, varmepumper, jordvarme og meget mere i deres huse.
  Projektet er en del af et stort EU projekt til 143 mio. kr. Målet er at teste fremtidens energiteknologier, og hvordan helt almindelige mennesker kan bruge dem.
  